Hvem har data om mig?

Denne opgave er en gruppeopgave, løses bedst i grupper på 3-4 personer.

# Opgave

I skal i gruppen finde ud af hvilke virksomheder eller offentlige myndigheder/instanser **der har data på jer**, og i den forbindelse prøve at vurdere hvor **kritisk** det vil være hvis disse data blev **lækket, stjålet eller offentliggjort**.

For at grupperne ikke alle arbejder med samme områder/virksomheder, så fordeles grupperne ud fra nedenstående kategorier (Dataholdere)

* Private ”danske” virksomheder – tag gerne udgangspunkt i detailvirksomheder, fx en der ligger på strøget i din by.
* Offentlige instanser i Danmark, det du måske kender som kontorarbejdspladser, fx Skat, Politiet, din Kommune, Regioner eller lign.
* Globale private virksomheder, tag gerne udgangspunkt i en dansk produktionsvirksomhed, der sælger sine varer i hele verden.

Forsøg at forestille jer; hvilke scenarier der kan opstå og hvilken betydning det vil kunne have for jer som borgere/brugere.

Opgavens omfang:  
Der er 30 minutter af til opgaven, prøv at prioritere de oplysninger/data I finder frem til og de ”dataholdere” I identificerer. Hvad er ”worst case scenario” og hvad er reelt ligegyldigt?

# Refleksion

Vi afrunder opgaven i fællesskab i klassen, overvej i den forbindelse:

* Om det allerede er sket at dine data er lækket, stjålet eller misbrugt?
* Hvad det potentiel kan få af betydning?
* Hvad du som borger kan gøre for at reducere spredningen af dine data?